Keskkonnaamet		
info@keskkonnaamet.ee	
Terviseamet 
info@terviseamet.ee	
Maa- ja Ruumiamet
maaruum@maaruum.ee 	Meie 04.02.2026 nr 10-11/258 - 1	

	
Lastekodu tn 48 // Masina tn 1 kinnistu, Masina tn 7 kinnistu ja Masina tn 9 kinnistu detailplaneeringu keskkonnamõju strateegilise hindamise algatamise vajalikkuse kohta seisukoha küsimine		

	
Tulenevalt keskkonnamõju hindamise ja keskkonnajuhtimissüsteemi seaduse § 33 lõikest 6 küsime Teie seisukohta Lastekodu tn 48 // Masina tn 1 kinnistu, Masina tn 7 kinnistu ja Masina tn 9 kinnistu detailplaneeringu elluviimisega kaasneva keskkonnamõju strateegilise hindamise (edaspidi KSH) algatamise vajalikkuse üle otsustamisel.   
Detailplaneeringu koostamise eesmärk on muuta kinnistute piire ja sihtotstarbeid elamu- ja ärimaaks, määrata kruntidele ehitusõigus peamiselt 4–7-korruseliste äriruumidega korterelamute ning ühe 2-korruselise äriruumidega korterelamu rajamiseks. Detailplaneeringu lahenduse aluseks on arhitektuurivõistluse võidutöö „ÕU“, mille autoriks on HG Arhitektuur. Planeeritava maa-ala suurus on 2,1 ha.
Tallinna Keskkonna- ja Kommunaalamet on detailplaneeringu algatamisettepaneku läbivaatamise käigus kaalunud detailplaneeringu KSH algatamise vajalikkust keskkonnamõju hindamise ja keskkonnajuhtimissüsteemi seaduse § 33 lõike 2 punkti 4 ja lõigete 3-5 alusel ning leidnud, et KSH läbiviimine ei ole vajalik. Vastavad põhjendused on esitatud Tallinna Linnavolikogu otsuse eelnõus (Lisa 1) ja eelnõu lisas (Lisa 2) ning Maves OÜ poolt koostatud detailplaneeringu keskkonnamõju strateegilise hindamise eelhinnangus (Lisa 3). 
Detailplaneeringu algatamisettepaneku materjalid on leitavad Tallinna planeeringute registrist aadressil https://tpr.tallinn.ee/DetailPlanning/Details/DP047900  	

Lugupidamisega	

(allkirjastatud digitaalselt)	

Meelis Uustal	

osakonna juhataja 
Keskkonnahoiu osakond	

Lisad:	1. Tallinna Linnavolikogu otsuse „Lastekodu tn 48 // Masina tn 1 kinnistu, Masina tn 7 kinnistu ja Masina tn 9 kinnistu detailplaneeringu algatamine ja keskkonnamõju strateegilise hindamise algatamata jätmine Kesklinna linnaosas“ eelnõu.
2. Tallinna Linnavolikogu otsuse „Detailplaneeringu algatamise tingimused“ lisa 1.
3. Lastekodu tn 48 // Masina tn 1 kinnistu, Masina tn 7 kinnistu ja Masina tn 9 kinnistu detailplaneering keskkonnamõju strateegilise hindamise eelhinnang. Maves OÜ, 2026.	

Kärt Talimaa-Eelmaa
640 4771 kart.talimaa-eelmaa@tallinnlv.ee